4. mart 2024.

Henkel objavio Izveštaj o održivosti za 2023.

**Snažan napredak ka Henkel-ovim ciljevima održivosti**

* **Klimatske akcije:**
* **smanjenje emisija CO2 u proizvodnji za 61%**
* **udeo kupljene električne energije iz obnovljivih izvora povećan na 89%**
* **Cirkularna ekonomija: udeo reciklirane plastike povećan na 19% širom sveta**
* **Prirodni resursi: 10. godišnjica saradnje sa organizacijom Solidaridad za održivo ulje iz palminih koštica**
* **Ambicija rodne ravnopravnosti: uvedene smernice o rodno neutralnom roditeljskom odsustvu**
* **Održiva rešenja: dalji razvoj portfelja proizvoda**
* **Angažman zaposlenih: Proširen program „Održivost u srcu“**

Henkel je objavio svoj Izveštaj o održivosti za fiskalnu godinu 2023, izveštavajući o napretku u sprovođenju svoje globalne strategije održivosti, posebno u korišćenju obnovljivih izvora energije i promociji cirkularne ekonomije. Pored toga, kompanija je nastavila sistematski rad na održivijem portfoliju proizvoda i dalje proširila svoj program angažovanja zaposlenih.

„Održivost je centralni stub naše Agende održivog rasta,“ rekao je Karsten Knobel, izvršni direktor kompanije Henkel. „Pogotovo u izazovnim vremenima poput ovih, rad na održivosti je važniji nego ikad. Stoga neprekidno radimo na sprovođenju naših ciljeva održivosti, i ponosan sam što smo ponovo ostvarili veoma dobar napredak tokom 2023. godine. Naši odlični rezultati sa najvišim ocenama u ESG oblastima od strane eksternih organizacija, kao što je ponovno osvojeno priznane EcoVadis Platinum, pokazuju da smo na pravom putu i da se naš napredak prepoznaje“.

„Prošle godine smo se fokusirali na bolje ostvarivanje naših obaveza prema okolini i društvenim uticajima,“ dodala je Silvija Nikol, članica Upravnog odbora kompanije Henkel, odgovorna za ljudske resurse, infrastrukturu i održivost. „Želim da istaknem značajan napredak u održivom snabdevanju ključnim sirovinama, kao što su sertifikacija palminog ulja i ulja iz palminih koštica. Takođe smo uložili velike napore u doprinosu cirkularnoj ekonomiji u oba naša poslovna sektora. Osim toga, nastavili smo da promovišemo društvenu jednakost, i želela bih da istaknem uvođenje rodno neutralnog roditeljskog odsustva za sve zaposlene širom sveta.“

**Značajno unapređeni rezultati u oblasti održivosti**

„Okvir ambicija održivosti 2030+“ definiše jasne ambicije i ciljeve na Henkel-ovom globalnom putu ka održivosti na temu životne sredine, socijalnih pitanja i upravljanja. Kompanija je prošle godine ostvarila značajna poboljšanja u oblasti klime i smanjila ukupne **CO2 emisije u proizvodnji za 61%** po kubnoj toni proizvoda (u poređenju sa polaznom godinom 2010.), dok je povećala **udeo električne energije kupljene iz obnovljivih izvora na 89%.** Ukupno je 2023. godine još **14 lokacija prešlo na proizvodnju sa neutralnim emisijama ugljenika.** Nadovezujući se na svoj napredak u **smanjenju CO2 emisija iz sirovina i pakovanja za 17%** (po toni proizvoda, u poređenju sa polaznom godinom 2017.), Henkel je takođe razvio svoj put ka neto nuli u svim kategorijama emisija.

Važan cilj kompanije Henkel je promocija cirkularne ekonomije. Ukupno gledano, Henkel je povećao **udeo reciklirane plastike u pakovanju svojih potrošačkih proizvoda na 19% širom sveta.** Istaknut primer je dupliranje **nivoa recikliranog sadržaja na 50%** za ceo portfolio univerzalnih tečnih deterdženata u Evropi, kao što je Persil.

Henkel je takođe nastavio svoje napore u zaštiti prirodnih resursa. To uključuje odgovorno korišćenje sirovina poput palminog ulja i ulja palminih koštica. Na kraju 2023. godine, kompanija je uspela da **pokrije 96% svoje globalne potražnje za palminim uljem i uljem od palminih koštica** i postigla **stopu mogućnosti praćenja proizvoda do fabrike od 89%.** Sa posebnim fokusom na podršku malim proizvođačima palminog ulja, Henkel je proslavio **10 godina saradnje s razvojnom organizacijom Solidaridad**. **Više od 39.000 malih farmera već je imalo koristi od zajedničkih inicijativa.** Partnerstvo će biti dodatno prošireno kroz specifične projekte u narednim godinama, uključujući Kolumbiju i Indoneziju.

U oblasti raznolikosti, jednakosti i inkluzije, Henkel ima ambiciju da do 2025. godine postigne rodnu ravnopravnost na svim nivoima menadžmenta, između ostalog. Prošle godine, **udeo žena na menadžerskim pozicijama povećao se na 39,5%**.Kao deo svoje posvećenosti većoj jednakosti i pogodnosti za porodice, Henkel je **uveo program rodno neutralnog roditeljskog odsustva.** Nova politika garantuje **100% plaćenog roditeljskog odsustva od osam nedelja** za sve zaposlene širom sveta, zasnovano isključivo na ulozi negovatelja.

**Dalje razvijen održiviji portfolio proizvoda**

U protekloj godini, Henkel je nastavio da radi na transformaciji svog portfolija proizvoda na održiv način. Jedan primer za to je projekat iz poslovnog sektora **Adhezivi Tehnologije**. **Ovaj segment je dalje razvio svoju internu metodologiju procene kako bi stvorio veću transparentnost u vezi sa rezultatima u oblasti održivosti svog portfolija proizvoda.** Rezultati procene su deo upravljanja portfolijom i podržavaju prelazak ka novim rešenjima koja omogućavaju smanjenje emisija i cirkularnu ekonomiju.

U poslovnom sektoru Consumer Brands, Henkel je pokrenuo inicijativu **„Sa nama počinje“** 2023. godine. Cilj je **podrška potrošačima u efikasnijem korišćenju proizvoda putem jednostavnih saveta o ponašanju u svakodnevnom životu,** na primer korišćenjem EKO programa njihove veš mašine.

**Eksterna priznanja za rezultate i napredak u održivosti**

Kao i prethodnih godina, održivost Henkel-a u 2023. godini prepoznata je od strane nekoliko agencija za ocenjivanje, između ostalih od strane **EcoVadis-a**,koji je svrstao Henkel u 1% najboljih ocenjenih kompanija, kao i **Sustainalytics**.

**Proširen globalni program angažovanja**

Kao deo programa „Održivost u srcu“, koji je globalno sproveden 2022. godine, Henkel ima za cilj dalje promovisanje posvećenosti svojih zaposlenih održivosti i **proširio je svoju ponudu obuka** u 2023. godini. **Više od 10.000 zaposlenih već je učestvovalo u osnovnoj obuci,** koja je dostupna u elektronskom formatu na mnogim jezicima, kao i u novom formatu namenjenom radnicima u proizvodnji. Takođe postoje i obuke dubljeg sadržaja, kao i novi **Inkubator za održivost** - format koji zaposlenima pruža mogućnost da rade na svojim sopstvenim idejama održivosti.

**O kompaniji Henkel**

Henkel, sa svojim brendovima, inovacijama i tehnologijama, zauzima vodeće pozicije na tržištu širom sveta u industrijskom i potrošačkom sektoru. Poslovni sektor Adhezivi Tehnologije je globalni lider na tržištu lepkova, zaptivača i funkcionalnih premaza. Sa sektorom Consumer Brands, kompanija drži vodeće pozicije posebno u sektorima pranja veša i održavanja domaćinstva i nege kose na mnogim tržištima i kategorijama širom sveta. Tri najjača brenda kompanije su Loctite, Persil i Schwarzkopf. U fiskalnoj 2023. godini, Henkel je ostvario prodaju od preko 21,5 milijarde evra i prilagođeni operativni profit od oko 2,6 milijarde evra. Prioritetne akcije Henkel-a su uvrštene u nemački indeks DAX. Održivost ima dugu tradiciju u Henkel-u, a kompanija ima jasnu strategiju održivosti sa specifičnim ciljevima. Henkel je osnovan 1876. godine i danas zapošljava raznovrsni tim od više od 48.000 ljudi širom sveta - ujedinjen jakom korporativnom kulturom, deljenim vrednostima i zajedničkom svrhom: „Pioneers at heart for the good of generations“. Za više informacija, molimo vas posetite [www.henkel.rs](https://www.henkel.rs/)

**Foto materijali dostupni na** [**www.henkel.com/press**](http://www.henkel.com/press)

Kontakt Jelena Gavrilović Šarenac Ana Rončević

Telefon +381 60 207 22 09 +381 11 207 21 99

Email jelena.sarenac@henkel.com ana.roncevic@henkel.com

Henkel Srbija d.o.o.

[www.henkel.rs](https://www.henkel.rs/)